मुक्कनंदपुरा गांव में 10 मोर सहित 32 पक्षियों की मौत
बानसूर| ग्रामपंचायत चूला के मुक्कनंदपुरा स्थित गुद्धा सिद्ध महाराज के मंदिर पर सोमवार को 32 पक्षियों की मौत हो गई। सरपंच मनोज शर्मा ने बताया कि सुबह 7.30 बजे सूचना मिली कि मंदिर के बाहर जंगल में अलग-अलग स्थानों पर 32 पक्षी मृत पड़े हैं। सरपंच ने बताया कि 10 राष्ट्रीय पक्षी मोर, तीन मोड़ी, पांच तीतर, दो गिलहरी, दो टोडकाक दस डूमनी पक्षी मृत मिले जबकि तीन मोरनी घायल अवस्था मे मिली। सूचना पर तहसीलदार अनिल चौधरी, हरसौरा थाना प्रभारी राजेंद्र शर्मा, पशु चिकित्सक डा. प्रवीन नारनोलिया, कैलाश यादव, टेकचंद, पटवारी शिवराज सिंह शेखावत, बहरोड़ क्षेत्रीय वन अधिकारी संतलाल, मुंडावर वनरक्षक सुबेहराम यादव आदि मौके पर पहुंचे और घटना स्थल का जायजा लिया। तहसीलदार अनिल चौधरी ने बताया कि पशु चिकित्सक टीम के सदस्य बहरोड़ क्षेत्रीय वन अधिकारी मृत पक्षियों तीन घायल मोरनी को कानपुरा स्थित नर्सरी पर लाए और मृतक पक्षियों का पोस्टमार्टम कर गड्ढा खोदकर दफना दिया गया। तहसीलदार अनिल चौधरी ने बताया मृतक पक्षियों का पोस्टमार्टम कर जांच के लिए लेबेाट्ररी में भिजवाया गया है। जांच के बाद भी कारणों का पता चल सकेगा।
awa_Deva hin_Deva